Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iran päätti neuvottelut Venäjän kanssa S-300-järjestelmän toimituksesta.
Sadat Libyan heimojohtajat tapasivat Kairossa.
Egyptin viranomaiset toivovat, että nämä auttaisivat estämään -
islamistien väkivaltaa vyörymästä rajan yli.
Israelin entisen presidentin Shimon Peresin mukaan -
selvä enemmistö Israelissa kannattaa kahden valtion ratkaisua.
Iran päätti neuvottelut Venäjän kanssa -
pitkään viivytetystä sopimuksesta toi- mittaa S-300-ohjustorjuntajärjestelmä.
Sopimuksen mukaan toimitus tapahtuu pian.
Venäjä vastasi Iranin ilmoitukseen toistamalla kantansa, -
että Venäjän―Iranin dialogin pitäminen säännöllisenä on hyvin tärkeää.
Venäjän hallinto ei silti tahtonut vahvistaa tai kieltää Iranin lausuntoa.
Iranin mukaan edistyksellinen järjestelmä saapuisi Iraniin -
vuoden 2015 loppuun mennessä.
Päätös toimittaa S-300-järjestelmä on herättänyt huolta länsimaissa, -
jotka korostivat, etteivät tällaiset kaupat auta -
Iranin lopullisen ydinohjelmasopimuksen viimeistelyä.
Israel pelkää, että kauppa vahvistaa Iranin aggressiivisuutta Lähi-idässä.
Sitten Israelin naapuriin. Sadat Libyan heimojohtajat tapasivat Kairossa.
Egyptin viranomaiset toivovat, että nämä auttaisivat estämään -
islamistien väkivaltaa vyörymästä rajan yli.
Islamistit kukoistavat pohjoisafrikka- laisen öljyntuottajamaan kaaoksessa.
Sillä on nyt kaksi kilpailevaa hallin- toa, joita aseistetut ryhmät tukevat.
Neljä vuotta sitten ne suistivat itsevaltias Gaddafin vallasta.
Tahdomme selventää kansainväliselle yhteisölle -
näkyä Libyan kaduista -
vailla poliittista kilpailua ja jännitteitä.
Kansainvälinen yhteisö näkee tilanteen -
kuin Libyan kansa olisi jakaantunut kahteen taistelevaan osaan.
Tilanne on aivan toisenlainen. Tämä on poliittinen kamppailu vallasta, -
mutta kansa on yhtä etnisistä ja murteellisista eroista huolimatta.
Egyptin presidentti al-Sisi -
pitää islamistien nousua Libyassa suurena turvallisuusuhkana.
Hän yrittää saada heimojohtajat yhteistyöhön asian voittamiseksi.
Al-Sisi tahtoisi arabimaiden suorittavan -
samanlaisen väliintulon Libyassa kuin Jemenissä jihadisteja vastaan.
Jihadistit vannovat uskollisuutta ISISin korkeimmalle johtajalle -
Abu Bakr al-Baghdadille sekä muille ääri-islamilaisille ryhmille, -
jotka ovat värvänneet ihmisiä Libyassa vallitsevaa laittomuutta hyödyntäen.
Kokouksen pitämiseen Egyptissä on monta syytä.
Ensimmäinen syy on Libyan turvallisuustyhjiö ja se, -
etteivät heimot voi kokoontua Libyassa, -
sillä terroristit, viholliset ja ulkomaiset agendat -
ovat aiheuttaneet jännitteitä.
Egyptin ulkoministeri Sameh Shukri avasi heimokonferenssin, -
joka päättyy torstaina. Hän korosti, -
miten heimot voivat auttaa palauttamaan vakauden Libyaan.
Egypti kutsui heimojohtajat neuvottelemaan, -
koska he ovat Libyan yhteiskunnan selkäranka ja Libyan vakauden, -
turvallisuuden ja alueellisen koskemattomuuden takaaja.
Libyan heimojohtajat, en liioittele, kun sanon, -
että koko maailma katsoo teitä tänään.
Se odottaa yksimielistä sanaanne -
ja tärkeää tehtäväänne luoda vakautta Libyaan.
Se odottaa pyrkimyksiänne auttaa järjestyksen palauttamisessa kentälle -
ja kutsuu nuoria libyalaisia hylkäämään aseet -
ja palaamaan vaurauteen.
Yhteisymmärryksen saaminen satojen heimojohtajien kesken siitä, -
miten hoidella ääri-islamilaisuus, voi olla pitkä prosessi.
Libyan kaksi hallintoa ovat riippuvaisia eri heimojen ja miliisien tuesta.
Egypti tukee Libyan kansainvälisesti tunnustettua hallintoa.
Hallinto toimii Itä-Libyasta käsin, sillä kilpaileva "Libya Dawn" -ryhmä -
valtasi elokuussa Tripolin ja perusti oman hallinnon sinne.
Analyytikkojen mukaan useimmat Kairoon tulleista heimoista tukevat -
kansainvälisesti tunnustettua hallintoa.
Kilpailevaa ryhmää tukevia heimoja ei ole juuri edustettuna.
Libyan konferenssi seurasi Egyptin presidentti al-Sisin lausuntoja, -
että Lähi-idän johtajien pitää kukistaa äärimmäisyys -
antamalla kansalaisille toivoa tulevaisuudesta.
Al-Sisi lausui kommentit puheessaan -
Maailman talousfoorumin Lähi-idän ja Pohjois-Afrikan kokouksessa.
Ääriuskonnollisuudesta nousevat kovan linjan ideologiat -
kukoistavat epätoivon, sorron ja tasa-arvon puutteen ilmapiirissä.
Niinpä pyrkimyksiemme mukana kukistaa äärimmäisyys ja terrorismi -
pitää tulla toivo tulevaisuudesta, -
joka on täynnä vapautta, tasa-arvoa ja moniarvoisuutta.
Yli 800 hallitus-, yritys- ja kansalaisjärjestöjohtajaa -
osallistui viikonloppuna tapahtumaan.
Se tahtoo lisätä kasvua ja kehitystä alueella, -
jota konfliktit ja kuohunta vaivaavat.
Palestiinalaispresidentti Abbas sanoi, että Lähi-itä on nyt käännekohdassa.
Tämä kokous tuli kriittisessä tilanteessa -
ja kriittiseen aikaan Lähi-idälle ja sen kansoille.
Lähi-idässä on käynnissä useita kon- flikteja, jotka ovat joissakin maissa -
lisänneet tulta lahkojen väliseen kiistaan ja ääriuskonnollisuuteen.
Ne ovat myös aiheuttaneet kaaosta ja puutetta toisissa maissa, -
jotka ovat kaikki alttiita erimielisyyksien vaaroille.
Israelin entinen presidentti Shimon Peres osallistui myös konferenssiin.
Hänen mukaansa selvä enemmistö kannattaa kahden valtion ratkaisua.
Peres totesi, että rauhanneuvottelut voidaan käynnistää uudelleen.
Hän vaati osapuolten johtajia palaamaan neuvotteluihin -
niin pian kuin mahdollista ja etsimään ratkaisua, joka mahdollistaisi rauhan.
Peres selitti, että ennen rauha Jordanian ja Egyptin kanssa oli haave.
Niiden kanssa solmittujen rauhan- sopimusten ansiosta Israel saa elää -
rauhassa naapuriensa rinnalla ja voi voittaa Lähi-idän mutkikkaat haasteet.
Israir Airlines -yhtiön lentokone takavarikoitiin Lissabonissa eilen.
EuroAtlantic Airways -yhtiön mukaan Israir on sille miljoonia euroja velkaa.
Lentokoneen takavarikko johti lennon peruutukseen Eilatista Keski-Israeliin.
Kymmenet matkustajat jäivät jumiin Israelin eteläisimpään kaupunkiin.
Portugalilaismedioiden mukaan EuroAtlanticin toimitusjohtaja vahvisti,
että takavarikko tehtiin velkojen takia. Hän totesi, -
että takavarikointi oli laillista oikeuden päätöksen nojalla.
Israirin toimitusjohtaja Sirkis sanoi, että hän yllättyi takavarikosta, -
sillä oikeuskäsittely on yhä kesken, koska Israir on valittanut päätöksestä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen